COMUNA GIRIŞU DE CRIŞ                                                                   SE APROBĂ,

                                                                                                                         PRIMAR,

                                                                                                                         Pașca Ioan
RAPORT  DE  SPECIALITATE
privind aprobarea nivelurilor pentru valorile impozabile, impozitele si taxele locale şi alte taxe asimilate acestora, precum şi pentru amenzi, aplicabile în anul fiscal 2018

În temeiul prevederilor Legii nr. 52/2003 privind transparenţa decizională în administraţia publică şi a Legii nr.544/2001 privind liberul acces la informaţiile de interes public,

          Având în vedere dispoziţiile:

          -  art.20 şi art.30 din Legea nr. 273/2006, privind finanţele publice locale, actualizată,

          - Ordonanța nr. 92/2003, republicată, actualizată,  privind Codul de procedură fiscală,

          - Legea nr. 227/2015 privind Codul fiscal

          - HG nr.956/2009 pentru modificarea şi completarea HG nr 44/2004,

          - Legea nr. 213/1998 – privind proprietatea publică şi regimul juridic al acesteia, cu modificările şi  completările ulterioare,


           În temeiul prevederilor art.36 alin.4 lit.c, art.46, din legea nr.215/2001, privind administrația publică locală, republicată,   
           Consiliul local al comunei Girişu de Criş: 
                                                                    PROPUN  :

1. Pentru anul 2018 se propune aprobarea:
a) nivelurile stabilite în sume fixe care sunt prevăzute în Tabelul cuprinzând impozitele şi taxele

locale pentru anul 2018,constituind anexa nr.1;

       b) impozitul pe construcții la persoanele juridice se calculează prin aplicarea cotei de 1,0 % asupra valorii construcțiilor existente în patrimoniul contribuabililor la data de 31 decembrie a anului precedent;
       c) Pentru clădirile rezidențiale aflate în proprietatea sau deținute de persoanele juridice, impozitul/taxa pe clădiri se calculează prin aplicarea unei cote de 0,1% asupra valorii impozabile a clădirii.    
      d) Pentru clădirile nerezidențiale aflate în proprietatea sau deținute de persoanele juridice, impozitul/taxa pe clădiri se calculează prin aplicarea unei cote cuprinse între 0,8%, inclusiv, asupra valorii impozabile a clădirii.

       e) Pentru clădirile nerezidențiale aflate în proprietatea sau deținute de persoanele juridice, utilizate pentru activități din domeniul agricol, impozitul/taxa pe clădiri se calculează prin aplicarea unei cote de 0,4% asupra valorii impozabile a clădirii.

      f) În cazul în care proprietarul clădirii nu a actualizat valoarea impozabilă a clădirii în ultimii 3 ani anteriori anului de referință, cota impozitului/taxei pe clădiri este 5%.
      g) În cazul desființării unei clădiri, proprietarul are obligația să depună o nouă declarație de impunere la organul fiscal local în a cărui rază teritorială de competență se află clădirea, în termen de 30 de zile de la data demolării sau distrugerii și încetează să datoreze impozitul începând cu data de 1 ianuarie a anului următor, inclusiv în cazul clădirilor pentru care nu s-a eliberat autorizație de desființare.
         2. Se stabileşte bonificaţia prevăzută la art.462 alin.2, 467, alin 2 din Legea 227/2015 după cum urmează:

a) în cazul impozitului pe clădiri,la 8 %;

b) în cazul impozitului pe teren,la 8 %  

 Impozitele şi taxele locale se plătesc anual în doua rate egale, pănă la data de 31 martie şi 30 septembrie inclusiv. Impozitele datorate aceluiaşi buget care nu depăşesc 50 lei pe fiecare sursă se vor plăti integral până la sfârşitul primului termen de plată.

3 Impozitele pe mijloacele de transport se calculează în funcție de capacitatea cilindrică a acestuia prin înmulțirea fiecărei grupe de 200 cm  sau fracțiune din aceasta cu suma corespunzătoare din tabelul anexat, anexa nr. 1.
       4.  În cazul unui autovehicul de transport marfă cu masa totală autorizată egală sau mai mare de 12 tone, impozitul pe mijloacele de transport este egal cu suma corespunzătoare prevăzută în tabelul din anexa nr. 1;

        5.. Pentru determinarea impozitului pe clădiri și a taxei pentru eliberarea autorizației de construire în cazul persoanelor fizice, precum și a impozitului pe teren, pentru anul 2018, se menține delimitarea zonelor aprobată prin HCL nr.29/2002.

6. Se stabilește pentru anul 2018 impozitul pe teren în cazul terenurilor arabile amplasate în extravilan suma de 50 lei/ha, cu indexarea conform coeficientului de corecție prevăzut în acest sens, iar în cazul pășunilor se stabilește la suma de 28 lei/ha, cu indexarea conform coeficientului de corecție prevăzut în acest sens.
7. Pentru activitățile artistice și distractive, conf. art. 481, alin.1, 2, 3 și 4  impozitul pe spectacol este de:

· în cazul unui spectacol teatru, balet, operă, operetă, concert filarmonic, manifestări muzicale, spectacol circ, sau competiții sportive,  2% din valoarea încasărilor;

· în cazul altor manifestări artistice 5% din valoarea încasărilor;

· impozitul pe spectacole nu se aplică spectacolelor organizate în scopuri umanitare;
Persoanele care datorează impozitul pe spectacole stabilit în conformitate cu prezentul articol au obligaţia
de:
a)  a înregistra biletele de intrare și/sau abonamentele la compartimentul de specialitate al autorităţii 
administraţiei publice locale care îşi exercită autoritatea asupra locului unde are loc spectacolul;
   b) a anunţa tarifele pentru spectacol în locul unde este programat să aibă loc spectacolul, precum şi în orice alt loc în care se vând bilete de intrare şi/sau abonamente;
      c) a preciza tarifele pe biletele de intrare şi/sau abonamente şi de a nu încasa sume care depăşesc tarifele 
precizate pe biletele de intrare şi/sau abonamente;
   d) a emite un bilet de intrare şi/sau abonament pentru toate sumele primite de la spectatori;
      e) a asigura, la cererea compartimentului de specialitate al autorităţii administraţiei publice locale, documentele justificative privind calculul şi plata impozitului pe spectacole;
          8. .(1) Se aprobă cuantumul taxelor pentru eliberarea certificatului de urbanism pentru anul 2018  la nivelul comunei Girișu de Criș, conform anexei nr.2, care face parte integrantă din prezenta. 

            (2) Taxa pentru prelungirea certificatului de urbanism și pentru prelungirea unei autorizații de construire este egală cu cuantumul a 30% din cuantumul taxei inițiale.

         9. Taxa pentru eliberarea unei autorizații de construire pentru o clădire care urmează a fi folosită ca locuință sau anexa la locuință este egală cu 1 % din valoarea autorizată a lucrărilor de construcții, inclusiv instalațiile aferente.

         10. Taxa pentru eliberarea autorizației de foraje sau excavări necesară studiilor geotehnice, ridicărilor topografice, exploatărilor de carieră, balastierelor, sondelor de gaze sau petrol, precum și altor exploatări se calculează înmulțind numărul de metri pătrați de teren afectat de foraj sau de excavație cu o valoare stabilită de consiliul local de 0,1 lei/mp/an.

          11. Taxa pentru eliberarea autorizației necesare pentru lucrările de organizare de șantier în vederea realizării unei construcții, care nu sunt incluse în altă autorizație de construire, este egală cu 3 % din valoarea autorizată a lucrărilor de organizare de șantier.

         12. Taxa pentru eliberarea autorizației de amenajare de tabere de corturi, căsuțe sau rulote ori campinguri este egală cu 2 % din valoarea autorizată a lucrărilor de construcție.

         13. Taxa pentru eliberarea autorizației de construire pentru chioșcuri, tonete, cabine, spații de expunere, situate pe căile și în spațiile publice, precum și pentru amplasarea corpurilor și a panourilor de afișaj, a firmelor și reclamelor este de  8 lei pentru fiecare metru pătrat de suprafață ocupată de construcție.

          14. Taxa pentru eliberarea autorizației de construire pentru orice altă construcție decât cele prevăzute în art. 9 al este egală cu 1 % din valoarea autorizată a lucrărilor de construcție, inclusiv instalațiile aferente.

           15. Taxa pentru eliberarea autorizației de desființare, totală sau parțială, a unei construcții este egala cu  0,1 % din valoarea impozabilă a construcției, stabilită pentru determinarea impozitului pe clădiri. În cazul desființării parțiale a unei construcții, taxa pentru eliberarea autorizației se modifică astfel încât să reflecte porțiunea din construcție care urmează a fi demolată.

          16. Taxa pentru eliberarea unei autorizații privind lucrările de racorduri și branșamente la rețele publice de apă, canalizare, gaze, termice, energie electrică, telefonie și televiziune prin cablu se stabilește de consiliul local și este de 15  lei pentru fiecare racord.

          17. Taxa pentru avizarea certificatului de urbanism de către comisia de urbanism și amenajarea teritoriului, de către primari sau structurile de specialitate din cadrul consiliului județean se stabilește de consiliul local în suma de 15 lei.

          18. Taxa pentru eliberarea certificatului de nomenclatură stradală și adresă se stabilește de către consiliile locale în suma de 10 lei.

          19. Taxa pentru vizarea orarului de funcționare al unui agent economic  este stabilită de către consiliul local în suma de 15 lei.        

          20. Taxa pentru eliberarea/vizarea anuală a autorizației privind desfășurarea activității de alimentație publică pentru activități de alimentație publică cod 561 restaurante; activități de alimentație publică cod 563 baruri; Alte activități recreative  cod 932,
· pentru o suprafață  de până la 50 m2 – 1.200 lei;
· pentru o suprafață  cuprinsă între 50 m2 și 200 m2 – 2.000 lei;

· pentru o suprafață mai mare de 500 m2 – 8.000 lei

         21. Taxa pentru eliberarea autorizațiilor sanitare de funcționare se stabilește de consiliul local și este de 20  lei.

          22. Taxa pentru eliberarea de copii heliografice de pe planuri cadastrale sau de pe alte asemenea planuri, deținute de consiliul local, se stabilește de către consiliul local și este de 30 lei.

          23. Taxele pentru eliberarea atestatului de producător, respectiv pentru eliberarea carnetului de comercializare a produselor din sectorul agricol se stabilește de către consiliul local și este de 80  lei + taxa de viză semestrială de 15 lei.

          24(1). Orice persoană care utilizează un panou, afișaj sau structura de afișaj pentru reclamă și publicitate într-un loc public datorează plata taxei anuale către bugetul local al comunei.

                     (2) Valoarea taxei pentru afișaj în scop de reclamă și publicitate se calculează anual, prin înmulțirea numărului de metri pătrați sau a fracțiunii de metru pătrat a suprafeței afișajului pentru reclama sau publicitate cu suma stabilită de consiliul local astfel:

a) în cazul unui afișaj situat în locul în care persoana derulează o activitate economică, suma este de 32 lei;

b) În cazul oricărui alt panou, afișaj sau structură de afișaj pentru reclamă și publicitate, suma este de 23 lei.

            (3) Taxa pentru afișaj în scop de reclamă și publicitate se recalculează pentru a reflecta numărul de 
luni sau fracțiunea din luna dintr-un an calendaristic în care se afișează în scop de reclamă și publicitate.

          25. Taxa pentru afișajul în scop de reclamă și publicitate se plătește anual, anticipat sau în două rate egale, până la datele de 31 martie și 30 septembrie inclusiv. Taxa pentru afișajul în scop de reclamă și publicitate, datorată aceluiași buget local de către contribuabili, persoane fizice și juridice, de până la 50 lei inclusiv, se plătește integral până la primul termen de plată.
           26. Consiliul local impune persoanelor care datorează taxa pentru afișaj în scop de reclamă și publicitate să depună o declarație anuală la compartimentul de specialitate al primăriei.

           27. Se aprobă cuantumul taxelor extrajudiciare de timbru care se fac venit la bugetul local al comunei Girișu de Criș pe anul 2018, conform anexei nr.3, care face parte integrantă din prezenta.

           28. Se aprobă cuantumul altor  taxe locale care se fac venit la bugetul local, conform anexei nr.4, care face parte integrantă din prezenta.
           29. Se aprobă cuantumul sancțiunilor aplicate persoanelor fizice și juridice, care se fac venit la bugetul local, conform anexei nr.5, care face parte integrantă din prezenta.

           30. Cu ducerea la îndeplinire a prezentei se încredințează primarul comunei Girișu de Criș, compartimentul financiar-contabilitate, compartimentul urbanism și amenajarea teritoriului.
           31. Prezenta se comunică cu : 

                             - Instituția Prefectului jud. Bihor,

                             - Trezoreria operativă a municipiului Oradea,

                              - birou contabilitate – financiar,

                              - compartimentul urbanism şi amenajarea teritoriului,

                             - se aduce la cunoştinţă publică.

                                                                              ȘEF BIROU,

                                                                            Ec. Popa Maria     
